অভিযোগ সূত্রে জানা যায়, ৪-৫ বছর আগে হরিপুর ইউনিয়নের আলীয়ারা গ্রামের নূরু মিয়ার মেয়ে আনছুনা বেগমের সাথে একই উইনিয়নের নরহা গ্রামের আন্নর আলী ছেলে মনির মিয়া (২৭) এর বিয়ে হয়। বিয়ের পর থেকেই যৌতুক লোভী স্বামী ও শ্বশুর বাড়ির লোকজন আনছুনাকে নির্যাতন করত। ঘটনার ৭-৮ দিন পূর্বেও স্বামী মনির মিয়া আনছুনার নিকট ৫০ হাজার টাকা যৌতুক দাবী করে। দরিদ্র পিতার মেয়ে আনছুনা যৌতুকের টাকা পরিশোধ করতে না পাড়ায় স্বামীসহ অন্যান্য সদস্যরা আনছুনাকে মারপিট করে শ্বাসরোধ করে হত্যা করে। পরে বাড়ির পাশে একটি আম গাছে ঝুলিয়ে আনছুনা আত্মহত্যা করেছে বলে তার মা বাবা আত্মীয়-স্বজন কাউকে না জানিয়ে পুলিশকে খবর দেয়।